شەفەق نیوز/ کاروانیگ لە هاوپەیمان ناودەوڵەتی، ئمڕوو پەنجشەممە، کەفتە وەر پەلاماریگ وە بومبیگ دانریاگ لە باشوور بەغداد پایتەخت.
سەرچەوەیگ ئەرا ئاژانس شەفەق نیوز وت: بومبیگ دانریاگ تەقیە بان کاراوانیگ پاڵپشتی لۆجستی سەروە هاوپەیمان ناودەوڵەتی لە نزیک ناحیەی یوسفیە لە باشوور بەغداد.
سەرچەوەگە وتیش؛ تەقینەوەگە بویە هووکار زەرەدەیلیگ لە سێ ماشین ناو کاروانەگە، وەبی هیچ زەخمداربوینیگ.
